**קיצו"ש מקור חיים**

**מצוות ביקור חולים**

**פרק קמ"ד סעיפים א' - ג'**

**סעיף א'** - מצווה לבקר חולים. קרובים והרחוקים נכנסים מיד, והרחוקים אחר שלושה ימים. ואם קפץ עליו החולי, אלו ואלו נכנסים מיד. ואפילו גדול ילך לבקר הקטן, ואפילו כמה פעמים ביום, וכל המוסף הרי זה משובח ובלבד שלו יטריח עליו.

**סעיף ב'** - מעשה בתלמיד אחד מתלמידי רבי עקיבא שחלה, ולא נכנסו חכמים לבקרו. נכנס רבי עקיבא לבקרו ובשביל שכיבד וריבץ לפניו חיה. אמר לו: רבי, החייתני. יצא רבי עקיבא ודרש: כל מי שאינו מבקר את החולה כאילו שופך דמים... וכל המבקר את החולה גורם לו שיחיה... וכל המבקר את החולה, מבקש עליו רחמים שיחיה. למדנו שעיקר מצוות ביקור חולים כדי לטפל בצרכי החולה וכדי להתפלל עליו.

**סעיף ג'** - כשמבקש עליו רחמים יכלול אותו בתוך חולי ישראל, שיאמר: "המקום ירחם עליו בתוך חולי ישראל". ובשבת יאמר: "שבת היא מלזעוק ורפואה קרובה לבוא"